ഗോപാൽ ഹരി ദേശ്മുഖ്

Category:Articles with hCards
പത്തൊൻപതാം നൂറ്റാണ്ടിലെ ഒരു ഇന്ത്യൻ സാമൂഹിക പരിഷ്കർത്താവായിരുന്നു ഗോപാൽ ഹരി ദേശ്മുഖ് (1823 ഫെബ്രുവരി 18– 9 ഒക്ടോബർ 1892). എഴുത്തുകാരൻ, ചിന്തകൻ, പത്രപ്രവർത്തകൻ എന്നിങ്ങനെ പ്രസിദ്ധനായ അദ്ദേഹം അനാചാരങ്ങൾക്കെതിരെ ശക്തമായി പ്രതികരിച്ചുവന്നു. മഹാരാഷ്ട്രയിലെ സാമൂഹിക പരിഷ്കരണ പ്രസ്ഥാനങ്ങളുടെ ഒരു നെടുംതൂൺ ആയിരുന്നു ഗോപാൽ ഹരി ദേശ്മുഖ്.

 ജീവിതരേഖ 
1823-ൽ ഒരു ചിത്പവൻ ബ്രാഹ്മണ കുടുംബത്തിലാണ് ഗോപാൽ ഹരി ദേശ്മുഖ് ജനിച്ചത്. യഥാർത്ഥത്തിൽ സിധായെ കുടുംബമായിരുന്നെങ്കിലും നികുതിശേഖരണത്തിന്റെ ചുമതലയുണ്ടായിരുന്നതിനാൽ ദേശ്മുഖ് എന്ന പേരിൽ കുടുംബം അറിയപ്പെട്ടു തുടങ്ങി. കൊങ്കണിൽ നിന്ന് വന്ന ഈ കുടുംബം പൂനെയിൽ താമസമാക്കുകയായിരുന്നു.

പൂനെ ഇംഗ്ലീഷ് മീഡിയം സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കി. 

ബ്രിട്ടീഷ് സർക്കാറിന് കീഴിൽ വിവർത്തകനായി ഉദ്യോഗമാരംഭിച്ച ഗോപാൽ ഹരി, 1867-ൽ അഹമ്മദാബാദിലെ ഒരു ന്യായാധിപനായി ചുമതലയേറ്റു. രത്ലാം സ്റ്റേറ്റിന്റെ ദിവാനായി മാറിയ അദ്ദേഹത്തെ ബ്രിട്ടീഷ് സർക്കാർ 'ജസ്റ്റിസ് ഓഫ് പീസ്', 'റാവുബഹാദൂർ' എന്നീ ബഹുമതികളാൽ ആദരിച്ചിരുന്നു.
 അവലംബം 

വർഗ്ഗം:ഗുജറാത്തി എഴുത്തുകാർ
വർഗ്ഗം:1892-ൽ മരിച്ചവർ
വർഗ്ഗം:1823-ൽ ജനിച്ചവർ
വർഗ്ഗം:മറാഠികൾ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:മറാഠി സാഹിത്യകാരന്മാർ